

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 29.03.2024**

Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 Për Mënyrën e Paraqitjes së Kërkesës dhe Kriteret për Konstatimin e Përqendrimit të Ndërmarrjeve shpallë këtë :

NJOFTIM I PËRQENDRIMIT

Autoriteti i Konkurrencës i Republikës së Kosovës me datë; 08.03.2024, me Nr. Prot. 146/24-11/H ka pranuar kërkesën për Njoftim të Përqendrimit përmes, z. Urim Vokshi Përfaqësues ligjor nga Shoqërinë e Avokateve “Vokshi & Lata”, lidhur me blerjen e 41% të aksioneve nga ndërmarrja Deutsche Lufthansa AG (blerës) mbi Italia Transporto Aereo.S.p.A., (targeti) dhe Ministria e Ekonomisë dhe Financave të Republikës së Italisë (shitësi).

Njoftimi për Përqendrim është i bazuar në Marrëveshjet për investim ashtu që Deutsche Lufthansa AG (“ DLH”) nëpërmjet investimit në kapitalin e ITA-së përfiton një pjesëmarrje fillestare në masën 41% të kapitalit aksionar, me një opsion për të blerë aksione të tjera në të ardhmen si dhe të drejta shtesë në vendimmarrje/ vetoje sipas parashikimeve të Marrëveshjes dhe statusit të ITA-së me datë 16 qershor 2023.

Ky përfitim bëhet në kontekstin e privatizimit të ITA- së nga Qeveria Italiane sipas dekretit të parë dhe të dytë të Presidentit të Këshillit të Ministrave të Republikës së Italisë, në të cilat janë përcaktuar parimet kryesore për privatizimin e plotë të ITA-së brenda një afati të shkurtër dhe kërkojnë që aksionari kryesore të jete një shoqëri ajrore.

MEF- do të zotërojë 59 % të kapitalit aksionar të Shoqërisë

DLH- do të zotërojë 41% të kapitalit aksionar të Shoqërisë.

Deutsche Lufthansa AG (“ DLH”) - me seli Venloer Strabe 151-153, 50672 Këln, Gjermani, me numër identifikues ID Nr: HRB 2168, e regjistruar në Regjistrin Tregtarë të Gjykatës Lokale ( Amtesgericht) të Këln-it., DLH është shoqëri në kuadër të grupit Lufthansa e cila është një nga shoqëritë më të mëdha ajrore në Evrope si nga numri i pasagjerëve ashtu edhe nga të ardhurat.

DLH ofron shërbime të transportit ajrore të pasagjerëve, transport ajror të ngarkesave dhe shërbimeve të lidhura.

Italia Transport Aereo.S.p.A., ( ITA) me seli të regjistruar Via XX Settembre 97, Rome, 00187, Itali. E regjistruar në Regjistrin e ndërmarrjeve, dhoma e Tregtisë e Romës, Numër REA RM - 1622937 – P.I., me numër të regjistrimit tatimorë dhe numër regjistrimi në Regjistrin e Biznesit 15907661001.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel :+381 /0/ 38 200 10982, apo në email adresën: info.konkurrenca@rks-gov.net, në afatin prej 15 ditëve nga dita e publikimit në webfaqe të AKRK-së.